We wukładnem woknje zmakanišća a galerije „Marga“ stoj we wjelikich pismikach „Stawizny zagrodowego města Marga“ (na nimske). Chtož stupijo do tych wustajeńcowych jśpow, zgónijo tšojeńka wót luźi, kótarež něga su žywe byli we dolnoserbskej wjasce Brjazki we Halštrojskej nižynje. How dopomnjeju na to, kak te (zwětšego serbske) wobydlarje jsy su se woborali wusokej wóźe. Kak su žywe byli we wšednem dnju ako rybakarje a njackarje (Muldenhauer), to how wiźiśo. How wordujo wulicowane, kak jo se žywjenje luźi pśemjenjowało wokoło lěta 1900. We tom casu jo industrializacija załappiła pśez górnistwo wšykne byśa a krajinu. Pśez to pak njejsu luźe zabyli swóje łužyske tšojeńka a bajkowe póstawy, wšojadno, kaki žurny klěb jo luźam źěło było, kak su musali se wumachtaś na rolach, na dwórje a w jamach.
szl_Latn